ရမ်းဗြဲကျွန်း

ရခိုင်ကမ်းရိုးတန်းဟိ အကြီးဆုံးကျွန်းမှာ ရမ်းဗြဲကျွန်းဖြစ်ရေ။ ရခိုင်တွင်မကဘင်္ဂလားပင်လယ်အော် အရှိမြောက်ကမ်းခြီတလျှောက်တွင်လည်း အကြီးဆုံးကျွန်း ကြီး ဖြစ်ရေ။ ကျွန်းဧရိယာမှာ စတုရန်းမိုင် ၇ဝဝ ကျော်ဟိရေ။ အလျား မိုင်၅ဝ ခန့် ဟိပြီးကေ အလယ်တွင် မိုင် ၂ဝ ခန့်အထိ ကျယ်ပြန့်ပနာ တောင်ဘက်သို့ ချွန်ထွက်လားရေ။ ရခိုင်ရိုးမတောင်ခြီမှ အနောက်ဘက် ၁၂ မိုင်အကွာ ပင်လယ်ထဲတွင် ဟိရေ။ 

ကျွန်း၏ မြောက်ပိုင်း အရှိဘက်တွင် ဒီရေတောပေါတိပြီး အနောက်ဘက်တွင် တောင်ကုန်းငယ် ပေါတိရေ။ ကျွန်း၏တောင်ပိုင်းရေ တောတောင်ထူပြီး အမြင့်ဆုံးတောင်မှာ ဇီးခါး တောင် (၉၆၄ ပေ) ဖြစ်ရေ။ မြောက်ပိုင်းတွင် မင်းရပ်မြစ်၊ တောင်ပိုင်းတွင် ရမ်းဗြဲချောင်း၊ ဟုန်းချောင်း၊ ရမ်းပေါက်ချောင်းရို့မှာ ထင်ရှားရေ။ ကျွန်းပေါ်တွင် နဂါးပွက်တောင်ဟု ခေါ်ဆိုလေ့ဟိသည့် ရွှံ့မီးတောင် အများအပြားဟိရေ။ ရီနံ လက်ယက်တွင်းတိ ဟိရေ။ ရမ်းပေါက်ချောင်းဝမှ အနောက်ဘက် ၁၀ မိုင်အကွာတွင် မာန်အောင်ကျွန်းဟိပြီး မာန်အောင်ရီလက်ကြားနန့် ပိုင်းခြားထားရေ။ စကုကျွန်းမှာ ရမ်းဗြဲကျွန်းအရှေ့ဘက် ကလိန်တောင်မြစ်ဝတွင် ဟိရေ။ ရမ်းဗြဲ၊ သံတွဲ၊ မာန်အောင်၊ တောင်ကုတ်လား ရေလမ်း ကြောင်းပေါ်တွင် ဟိရေ။ စကုကျွန်းမှ ၄ မိုင်ခန့်အကွာတွင် မန်ကျည်းကျွန်း ဟိရေ။ မာန်အောင်ကျွန်း၊ ရဲကျွန်းရို့နန့် မလှမ်းမကမ်း၌ ဟိရေ။မြောက်ဦးစစ်တမ်း -မောင်မောင်စိုး

ကိုးကား
Category:ရခိုင်ပြည်ဟိကျွန်းတိ